Jep

Jep on Lapinlahden Lintujen toinen studioalbumi, joka julkaistiin huhtikuussa 1986.

Albumi julkaistiin Parlophone-levymerkillä vinyylilevynä, C-kasettina ja CD-levynä. Albumi julkaistiin uudelleen vuonna 2001 CD-levynä yhdessä yhtyeen nimeä kantavan debyyttialbumin kanssa.

Albumi kohosi huhtikuussa 1986 Suomen levylistojen 3. sijalle ja pysyi listalla yhteensä 17 viikon ajan.

Albumin kannenssa esiintyy ensimmäistä kertaa yhtyeen jäsenen Matti Jaarasen piirtämä hyvin yksinkertainen, pelkkää lintu-hahmoa esittävä kuva. Piirros vakiintui yhtyeen logoksi ja esiintyi tästä albumista lähtien lähes joka albumin kansikuvassa.

Taustaa 
Yhtyeen ensimmäisellä albumillä, Lapinlahden Lintujen nimikkoalbumilla oli lähes kaikki yhtyeen vanhat, ennen studiouraa tehdyt kappaleet. Joitain keikoilla esitettyjä vanhoja kappaleita jäi ylitse, mutta yksikään niistä ei päätynyt Jepille. Yhtyeen kosketinsoittaja Pekka Hedkrokin mukaan yhtye koki, että uudelle levylle piti tehdä uudet kappaleet.

Tyyli 
Musiikillisesti levy muistutti enemmän "oikeita" kappaleita kuin edeltäjä. Kappaleet eivät olleet enää niin selkeästi huumorikappaleita kuin Lapinlahden Linnuilla, ja huumoria Jepillä edustivat lähinnä sanoitukset. Kun Lapinlahden Linnut -albumilla kappaleista kaikki paitsi yksi olivat Ari "Arvid" Kettusen sävellyksiä, Jepillä neljä kappaleista oli Pekka Hedkrokin sävellyksiä, neljä Kettusen ja neljä heidän yhdessä säveltämiään. Tekovaiheessa Kettusella, jolla ei ole minkäänlaista musiikillista koulutusta ja joka on itseoppinut pianisti, oli jonkin verran vaikeuksia Hedkrokin sävellysten soittamisessa.

Toisin kuin debyyttialbumilla, tällä albumilla on myös vakavia ja henkilökohtaista tilitystä sisältäviä kappaleita: esimerkiksi "Puumiekka" kertoo Timo Erängön isästä joka oli levyä tehtäessä juuri kuollut. Musiikillisesti muutamat albumin kappaleista, kuten "Ihmistä kiusataan", jota kriitikko Ari-Pekka Kankaanpää on kehunut "huumorikategoriassa jopa kauniiksi", "vahvan kitaroinnin" säestämä "Sateet tulevat" ja kitaroiden sekä puhaltimien runsaaseen yhteissoittoon perustuva "Jep" lähentelevät progressiivisia elementtejä sisältävässä tyylissään jopa taiderockia.

Kappaleet 
Kaikki kappaleet sovittaneet Lapinlahden Linnut.

LP-levyn kappalelista

A-puoli

B-puoli

C-kasetin ja CD-levyn kappalelista

A-puoli

B-puoli

Kokoonpano

Lapinlahden Linnut 
 Lapinlahden Linnut - sakset, tyyny, kumitossut, guiro, nyrkkeilyhansikkaat, roskakori, kakkoskakkoset, tamburiini, hiekkaputket, pikkurumpu, sateenvarjo, LVI-putki, pullo, shekeret, vetopilli ja laulu
 Ari Kettunen – piano
 Tapio Liinoja – lusikka ja haarukka
 Matti Jaaranen – mappi
 Heikki Salomaa – cabasa ja banjo
 Timo Eränkö – tenorisaksofoni
 Mikko Kivinen – bassoviulu
 Markku Toikka – matka-arkku ja kakkosneloset
 Pekka Hedkrok – piano ja koskettimet
 Jan Noponen – rummut ja Roland DDR 30

Lisäksi 
 Pekka Rechardt – sähkökitara
 Junior Simola – basso ja vetoketju

Tuotanto 
 Dan Tigerstedt - äänitys (Takomo-studiot helmikuu -86)
 Pedro Hietanen - tuottaja
 Kari Kalén - valokuva
 Matti Jaaranen - kansi (Lapinlahden Linnut)
 Imudico - kustantaja
 MS-Audiotron - kiitokset

Vastaanotto 
Jep menestyi edeltäjäänsä paremmin, mutta musiikkilehdissä sitä pidettiin yleisesti heikompana kuin edeltäjäänsä. Esimerkiksi Rumban arvostelussa todettiin, että yhtyeeltä olivat hyvät ideat loppu. Yhtyeen äänimaailmaa kritisoitiin steriiliksi verrattuna arkistomapin ja halkojen kaltaisten outojen soitinten sävyttämään debyyttiin.

Lähteet 

Vuoden 1986 albumit
Lapinlahden Lintujen albumit
Pedro Hietasen tuottamat albumit